Ego Galterius, Dei gratia Lingonensis episcopus, notum esse volo presentibus et futuris quod Petrus Malenutritus quietum clamavit et dimisit in eleemosynam domui de Moris unum meteonum frumenti, qui ei annuatim debebatur, et illam partem quam habebat in prato Hugonis de Buxeolo quod est juxta fontem More, et omnem querelam quam habebat adversus eamdem domum. Actum est anno Domini MºCºLXXºVº.